*ANEXA la OMTI nr. .........din .....................*

**REZOLUȚIA MSC.483(103)**

**(adoptată la 13 mai 2021)**

AMENDAMENTE LA CODUL INTERNAŢIONAL DIN 2011 PRIVIND PROGRAMUL INTENSIFICAT DE INSPECŢII EFECTUATE CU OCAZIA INSPECŢIILOR LA VRACHIERE ŞI PETROLIERE

(CODUL ESP 2011)

COMITETUL DE SIGURANȚĂ MARITIMĂ,

AMINTIND articolul 28(b) din Convenția privind crearea Organizației Maritime Internaționale referitor la funcțiile Comitetului,

AMINTIND, DE ASEMENEA, rezoluția A.1049(27), prin care Adunarea a adoptat Codul internațional din 2011 privind programul intensificat de inspecții efectuate cu ocazia inspecțiilor la vrachiere și petroliere („Codul ESP 2011”), care a devenit obligatoriu în temeiul capitolului XI-1 din Convenția internațională din 1974 pentru ocrotirea vieții omenești pe mare („Convenția”),

AMINTIND, ÎN PLUS, articolul VIII(b) și regula XI-1/2 din Convenție privind procedura pentru amendarea Codului ESP 2011,

LUÂND ÎN CONSIDERARE, la cea de-a o sută treia sesiune a sa, amendamentele la Codul ESP 2011 propuse și difuzate în conformitate cu articolul VIII(b)(i) din Convenție,

1 ADOPTĂ, în conformitate cu articolul VIII(b)(iv) din Convenție, amendamentele la Codul ESP 2011, al căror text este prevăzut în anexa la prezenta rezoluție;

2 STABILEȘTE, în conformitate cu articolul VIII(b)(vi)(2)(bb) din Convenție, că amendamentele menționate se vor considera ca fiind acceptate la 1 iulie 2022, în afară de cazul când, înainte de această dată, mai mult de o treime din Guvernele Contractante la Convenție, sau Guvernele Contractante ale căror flote comerciale reprezintă în total nu mai puțin decât 50% din tonajul brut al flotei comerciale mondiale, vor fi notificat Secretarului General obiecțiile lor la amendamente;

3 INVITĂ Guvernele Contractante la Convenție să ia notă de faptul că, în conformitate cu articolul VIII(b)(vii)(2) din Convenție, amendamentele vor intra în vigoare la 1 ianuarie 2023, după acceptarea lor în conformitate cu paragraful 2 de mai sus;

4 SOLICITĂ Secretarului General, în conformitate cu articolul VIII(b)(v) din Convenție, să transmită copii certificate ale prezentei rezoluții și ale textului amendamentelor conținute în anexă tuturor Guvernelor Contractante la Convenție;

5 SOLICITĂ, DE ASEMENEA, Secretarului General să transmită copii ale acestei rezoluții și ale anexei sale Membrilor Organizației care nu sunt Guverne Contractante la Convenție.

*ANEXĂ*

*la Rezoluţia MSC.483(103)*

AMENDAMENTE LA CODUL INTERNAŢIONAL DIN 2011 PRIVIND PROGRAMUL INTENSIFICAT DE INSPECŢII EFECTUATE CU OCAZIA INSPECŢIILOR LA VRACHIERE ŞI PETROLIERE

(CODUL ESP 2011)

**ANEXA B**

**CODUL PRIVIND PROGRAMUL INTENSIFICAT DE INSPECȚII EFECTUATE CU OCAZIA INSPECŢIILOR LA PETROLIERE**

**Partea A**

**CODUL PRIVIND PROGRAMUL INTENSIFICAT DE INSPECȚII EFECTUATE CU OCAZIA INSPECŢIILOR LA PETROLIERELE CU DUBLU CORP**

ANEXA 2

CERINȚE MINIME PRIVIND MĂSURĂTORILE DE GROSIME EFECTUATE CU OCAZIA INSPECȚIEI DE REÎNNOIRE LA PETROLIERELE CU DUBLU CORP

1 În tabelul pentru „Cerințe minime privind măsurătorile de grosime efectuate cu ocazia inspecției de reînnoire la petrolierele cu dublu corp”, coloana pentru „Inspecţia de reînnoire nr. 1” se înlocuiește cu următorul text:

„1 Zone suspecte”

\*\*\*